CELEX: C2005/281/15
Language: et
Date: 2005-11-12 00:00:00
Title: Kohtuasi C-332/05: Eelotsusetaotlus, mille esitas Bundessozialgericht (Saksamaa) 5. juuli 2005. aasta määrusega kohtuasjas Aldo Celozzi versus Innungskrankenkasse Baden-Württemberg

12.11.2005   
            
            
               ET
            
            
               Euroopa Liidu Teataja
            
            
               C 281/8
            
         Eelotsusetaotlus, mille esitas Bundessozialgericht (Saksamaa) 5. juuli 2005. aasta määrusega kohtuasjas Aldo Celozzi versus Innungskrankenkasse Baden-Württemberg
   (Kohtuasi C-332/05)
   (2005/C 281/15)
   Kohtumenetluse keel: saksa
   Euroopa Ühenduste Kohus on saanud Bundessozialgericht'i (Saksamaa) 5. juuli 2005. aasta määrusega esitatud eelotsusetaotluse kohtuasjas Aldo Celozzi v. Innungskrankenkasse Baden-Württemberg, mis saabus kohtukantseleisse 12. septembril 2005.
   Bundessozialgericht (Saksamaa) küsib Euroopa Kohtult eelotsust järgmises küsimuses:
   Kas Euroopa Ühenduse esmase ja teisese õiguse normidega (eelkõige EÜ artikliga 39 (varem EÜ asutamislepingu artikkel 48), määruse (EMÜ) nr 1408/71 artikli 3 lõikega 1 ja artikli 23 lõikega 3 ning määruse (EMÜ) nr 1612/68 (1) artikli 7 lõikega 2) on kooskõlas see, et abielus võõrtöötajale, kes töötab Saksamaal ja kelle abikaasa elab teises liikmesriigis, makstakse haigusraha tema netosissetuleku järgi, võttes aluseks töötaja palgalt kinnipeetav maksu kaardile kantud palgalt kinnipeetava maksuklassi, ja jättes arvestamata perekonnaseisust tulenevaid tema jaoks soodsaid maksustamise kriteeriume, mis ilmnesid hiljem ja on tagasiulatuva jõuga?
   
      (1)  EÜT L 257, lk 2.